CELEX: 32020D0522
Language: lv
Date: 2020-04-07 00:00:00
Title: Padomes Lēmums (ES) 2020/522 (2020. gada 7. aprīlis) par nostāju, kas Eiropas Savienības vārdā jāieņem Transporta kopienas Reģionālajā pārvaldības komitejā attiecībā uz konkrētiem ar Transporta kopienas dibināšanas līguma īstenošanu saistītiem budžeta jautājumiem

15.4.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 117/9
               
            
         PADOMES LĒMUMS (ES) 2020/522
         (2020. gada 7. aprīlis)
         par nostāju, kas Eiropas Savienības vārdā jāieņem Transporta kopienas Reģionālajā pārvaldības komitejā attiecībā uz konkrētiem ar Transporta kopienas dibināšanas līguma īstenošanu saistītiem budžeta jautājumiem
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 91. pantu un 100. panta 2. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Transporta kopienas dibināšanas līgumu (“TKL”) Savienība parakstīja saskaņā ar Padomes Lēmumu (ES) 2017/1937 (1). 2019. gada 4. martā to apstiprināja Savienības vārdā ar Padomes Lēmumu (ES) 2019/392 (2). Tas stājās spēkā 2019. gada 1. maijā.
                  
               
                     (2)
                  
                  
                     Ievērojot TKL 35. pantu, Transporta kopienas Reģionālajai pārvaldības komitejai (“Pārvaldības komiteja”) ir katru gadu jāpieņem Transporta kopienas budžets.
                  
               
                     (3)
                  
                  
                     Lai nodrošinātu TKL īstenošanu, Pārvaldības komitejai ir jāpieņem lēmums par Transporta kopienas 2020. gada budžetu.
                  
               
                     (4)
                  
                  
                     Ir lietderīgi noteikt nostāju, kas Savienības vārdā ir jāieņem Pārvaldības komitejā, jo lēmums, kas jāpieņem Pārvaldības komitejai, ir vajadzīgs Transporta kopienas Pastāvīgā sekretariāta darbībai un radīs juridiskas sekas Savienībai.
                  
               
                     (5)
                  
                  
                     Komisijai dotais pilnvarojums provizoriski izpildīt Transporta kopienas budžetu nemaina to pilnvaru būtiskās iezīmes, kas minētajai iestādei piešķirtas ar Līgumu par Eiropas Savienību un Līgumu par Eiropas Savienības darbību,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā ir jāieņem Transporta kopienas Reģionālajā pārvaldības komitejā attiecībā uz Transporta kopienas 2020. gada budžetu, pamatā ir Pārvaldības komitejas lēmuma projekts (3).
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 7. aprīlī
            
               
                  Padomes vārdā –
               
               
                  priekšsēdētājs
               
               G. GRLIĆ RADMAN
            
         
         
            (1)  Padomes Lēmums (ES) 2017/1937 (2017. gada 11. jūlijs) par to, lai Eiropas Savienības vārdā parakstītu un provizoriski piemērotu Transporta kopienas dibināšanas līgumu (OV L 278, 27.10.2017., 1. lpp.).
         
            (2)  Padomes Lēmums (ES) 2019/392 (2019. gada 4. marts) par to, lai Eiropas Savienības vārdā noslēgtu Transporta kopienas dibināšanas līgumu (OV L 71, 13.3.2019., 1. lpp.).
         
            (3)  Sk. dokumentu ST 6534/20 šeit: http://register.consilium.europa.eu.